CELEX: 62015TA0673
Language: sk
Date: 2017-06-07 00:00:00
Title: Vec T-673/15: Rozsudok Všeobecného súdu zo 7. júna 2017 – Guardian Europe/Európska únia („Mimozmluvná zodpovednosť — Zastupovanie Únie — Premlčanie — Zmarenie právnych účinkov rozhodnutia, ktoré nadobudlo právoplatnosť — Spresnenie návrhu — Prípustnosť — Článok 47 Charty základných práv — Primeraná lehota na rozhodnutie — Rovnosť zaobchádzania — Majetková ujma — Vzniknuté straty — Ušlý zisk — Nemajetková ujma — Príčinná súvislosť“)

24.7.2017   
            
            
               SK
            
            
               Úradný vestník Európskej únie
            
            
               C 239/44
            
         Rozsudok Všeobecného súdu zo 7. júna 2017 – Guardian Europe/Európska únia
   (Vec T-673/15) (1)
   
   ((„Mimozmluvná zodpovednosť - Zastupovanie Únie - Premlčanie - Zmarenie právnych účinkov rozhodnutia, ktoré nadobudlo právoplatnosť - Spresnenie návrhu - Prípustnosť - Článok 47 Charty základných práv - Primeraná lehota na rozhodnutie - Rovnosť zaobchádzania - Majetková ujma - Vzniknuté straty - Ušlý zisk - Nemajetková ujma - Príčinná súvislosť“))
   (2017/C 239/55)
   Jazyk konania: angličtina
   
      Účastníci konania
   
   
      Žalobkyňa: Guardian Europe Sàrl (Bertrange, Luxembursko) (v zastúpení: F. Louis, avocat, a C. O’Daly, solicitor)
   
      Žalovaná: Európska únia, zastúpená Európskou komisiou (v zastúpení: N. Khan, A. Dawes a P. Van Nuffel, splnomocnení zástupcovia) a Súdnym dvorom Európskej únie (v zastúpení: J. Inghelram a K. Sawyer, splnomocnení zástupcovia)
   
      Predmet veci
   
   Návrh založený na článku 268 ZFEÚ na priznanie náhrady škody, ktorú žalobkyňa údajne utrpela jednak z dôvodu dĺžky konania vo veci, v ktorej bol vydaný rozsudok z 27. septembra 2012, Guardian Industries a Guardian Europe/Komisia (T-82/08, EU:T:2012:494), a jednak z porušenia zásady rovnosti zaobchádzania, ku ktorému došlo v rozhodnutí Komisie K(2007) 5791 v konečnom znení z 28. novembra 2007 o konaní podľa článku [101 ZFEÚ] a článku 53 Dohody o EHP (vec COMP/39165 – Ploché sklo) a v rozsudku z 27. septembra 2012, Guardian Industries a Guardian Europe/Komisia (T-82/08, EU:T:2012:494)
   
      Výrok rozsudku
   
   
               1.
            
            
               Európska únia zastúpená Súdnym dvorom Európskej únie je povinná zaplatiť náhradu vo výške 654 523,43 eura spoločnosti Guardian Europe Sàrl z dôvodu majetkovej ujmy, ktorú táto spoločnosť utrpela z dôvodu nedodržania primeranej lehoty na rozhodnutie vo veci, v ktorej bol vydaný rozsudok z 27. septembra 2012, Guardian Industries a Guardian Europe/Komisia (T-82/08, EU:T:2012:494). Táto náhrada bude za obdobie od 27. júla 2010 do vydania tohto rozsudku zvýšená o kompenzačné úroky vo výške ročnej miery inflácie konštatovanej Eurostatom (Štatistický úrad Európskej únie) v členskom štáte, v ktorom má táto spoločnosť sídlo.
            
         
               2.
            
            
               Náhrada uvedená v prvom bode sa zvýši o úroky z omeškania odo dňa vyhlásenia tohto rozsudku až do úplného zaplatenia uvedenej náhrady škody v sadzbe stanovenej Európskou centrálnou bankou (ECB) pre hlavné operácie refinancovania, zvýšenej o dva percentuálne body.
            
         
               3.
            
            
               V zostávajúcej časti sa žaloba zamieta.
            
         
               4.
            
            
               Guardian Europe je povinná nahradiť trovy konania, ktoré vynaložila Únia zastúpená Európskou komisiou.
            
         
               5.
            
            
               Guardian Europe na jednej strane a Únia zastúpená Súdnym dvorom Európskej únie na strane druhej znášajú vlastné trovy konania.
            
         
      (1)  Ú. v. EÚ C 59, 15.2.2016.